കല്പന ലജ്മി

കൽപ്പന ലജ്മി (1954 - 2018) ഒരു ഇന്ത്യൻ ചലച്ചിത്ര സംവിധായികയും നിർമ്മാതാവും തിരക്കഥാകൃത്തുമായിരുന്നു. ബോളിവുഡിൽ ഇറങ്ങിയ രുദാലി  , ദമൻ തടങ്ങിയ ശക്തമായ സ്ത്രീപക്ഷ സിനിമകളുടെ സംവിധായികയായിരുന്നു കൽപ്പന. ഇതിൽ രുദാലി  1993-ലെ ഓസ്ക്കർ പുരസ്കാരത്തിനുള്ള ഇന്ത്യയുടെ ഔദ്യോഗിക എൻട്രിയായിരുന്നു.https://www.mathrubhumi.com/movies-music/news/kalpana-lajmi-died-daughter-law-of-guru-dath-died-chinkari-movie-director-1.3164104ലജ്മി ഒരു സ്വതന്ത്ര സംവിധായികയായിരുന്നു, യാഥാർഥ്യമായ, കുറഞ്ഞ ബജറ്റ് ചിത്രങ്ങളിൽ കൂടുതൽ പ്രവർത്തിച്ചു. ലാജ്മിയെ ഇന്ത്യയിൽ പാരലൽ സിനിമ എന്നു വിളിക്കുന്നു. പ്രശസ്ത ആസാമീസ് / ഹിന്ദി / ബംഗാളി / ഇംഗ്ലീഷ് ഗായകൻ / ഗാനരചയിതാവ് / എഴുത്തുകാരൻ / ചലച്ചിത്ര നിർമാതാവ് ഏന്നിവയായ ഡോ. ഭുപെൻ ഹസാരികയുടെ ദീർഘകാലം മാനേജർ ആയിരുന്നു. അവർ 64-ാം വയസ്സിൽ 2018  സെപ്റ്റംബർ 23 ന് മരിച്ചു.2017- ൽ വൃക്കരോഗം ബാധിച്ചതായി സ്ഥിരീകരിച്ചിരുന്നു.

വിഖ്യാത ചിത്രകാരി  ലളിത ലജ്മിയുടെ മകളും ചലച്ചിത്രകാരൻ ഗുരു ദത്തിന്റെ മരുമകളുമായ കൽപന ശ്യാം ബെനഗലിന്റെ സഹായി ആയിട്ടായിരുന്നു തുടക്കം. ബെനഗലിന്റെ ഭൂമികയിൽ വസ്ത്രാലങ്കാരത്തിൽ സഹായിച്ചു. 1978-ൽ ഒരു ഡോക്യുമെന്റി ചെയ്തായിരുന്നു സംവിധാന രംഗത്ത് അരങ്ങേറ്റം കുറിച്ചത്.  പിന്നീട് ശ്രദ്ധേയമായ നിരവധി ഡോക്യുമെന്ററികൾ ഒരുക്കി. 1986-ൽ പുറത്തിറങ്ങിയ ഏക പൽ ആണ് സംവിധാനം ചെയ്ത ആദ്യ ഫീച്ചർ ഫിലിം. ചിത്രത്തിന്റെ രചന നിർവഹിച്ചതും നിർമിച്ചതുമെല്ലാം കൽപനയായിരുന്നു. സുസ്മിത സെൻ ഒരു അഭിസാരികയുടെ വേഷം ചെയ്ത് 2006-ൽ പുറത്തിറങ്ങിയ ചിംഗാരിയാണ് ഏറ്റവും അവസാനമായി സംവിധാനം ചെയ്ത ചിത്രം.

 ഫിലിമോഗ്രഫി 
 Year  Film  Role(s) 1978  ഡി.ജി. മൂവി പയനിയർ .  ഡയറക്ടർ 1979  എ വർക്ക് സ്റ്റഡി ഇൻ ടീ പ്ലക്കിങ്  ഡയറക്ടർ 1981  എലോങ് ദി ബ്രഹ്മപുത്ര   ഡയറക്ടർ 1986  ഏക് പൽ  ഡയറക്ടർ, നിർമ്മാതാവ്, എഴുത്തുകാരി 1988  ലോഹിത് കിനാരെ   ഡയറക്ടർ 1993  രുദഅലി  ഡയറക്ടർ, എഴുത്തുകാരി 1997  ഡാർമിയാൻ: ഇൻ ബിറ്റുവീൻ  ഡയറക്ടർ, നിർമ്മാതാവ് 2001  ദാമൻ: എ വിക്ടിം ഓഫ് മാരിറ്റൽ വയലൻസ്  ഡയറക്ടർ, എഴുത്തുകാരി 2003  ക്യോൺ?  ഡയറക്ടർ, നിർമ്മാതാവ് 2006  ചിംഗാരി  ഡയറക്ടർ, , എഴുത്തുകാരി

അവലംബം

പുറംകണ്ണികൾ

Rediff interview

വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ
വർഗ്ഗം:ഇന്ത്യൻ ചലച്ചിത്ര സംവിധായികമാർ
വർഗ്ഗം:1954-ൽ ജനിച്ചവർ
വർഗ്ഗം:2018-ൽ മരിച്ചവർ